Проект
										
ТАРИФА за таксите, събирани по Закона за рибарството и аквакултурите

Раздел I
Такси за издаване на разрешително за стопански риболов

    Чл. 1. За издаване на безсрочно разрешително за стопански риболов се събира такса в размер 75 лв.

  	 Чл. 2. За придобиване на право за извършване на стопански риболов с кораб във водите на Черно море се събира годишна такса, както следва:

1. с риболовен кораб до 9,99 бруто тона:		
а) с мрежени уреди, волти и чепарета	120 лв.;	
б) с парагади	360 лв.;	
в) с риболовни уреди по букви “а” и “б” и с други разрешени риболовни уреди	480 лв.;	
2. с риболовен кораб от 10 до 24,99 бруто тона: 

а) с мрежени и други разрешени риболовни уреди	840 лв.;	
3. с риболовен кораб от 25 до 40 бруто тона: 	
	
а) с мрежени и други разрешени риболовни уреди	      1560 лв.;	
4. с риболовен кораб над 40 бруто тона:	
	
а) с мрежени и други разрешени риболовни уреди	      2160 лв.;	
5. със специализиран уред:
		
а) за далян от първа категория	240 лв.;	
б) за далян от втора категория	180 лв.;	
в) за воля с дължина на гриба над 450 м	120 лв.;	

г) за воля с дължина на гриба до 450 м	90 лв.;	

д) за воля с дължина на гриба до 100 м	
60 лв.;	

         Чл. 3. За издаване на специално разрешително за улов на квотиран вид риба във водите на Черно море в рамките на определена квота се събира такса в размер на 60 лв.

    Чл. 4. За придобиване на право за извършване на стопански риболов във водите на р. Дунав се събира годишна такса, както следва:

1. с риболовен кораб:		

а) с мрежени риболовни уреди	
200 лв.;	

б) с капани (винтери) за улов на риба и 
   други водни организми	
200 лв.;	

в) с мрежени риболовни уреди и с капани 
   (винтери) за улов на риба и други водни организми	
300 лв.;	

2. в специализиран обект по чл. 3, ал. 1, 
   т. 3 от Закона - тоня, с гриб	
180 лв.;	

3. (изм. – ДВ, бр. 30 от 2007 г.)на есетрови риби с 
   всякакви разрешени риболовни уреди	
700 лв.	

	Чл. 5. За придобиване на право за извършване на стопански улов на други водни организми от всяко лице се събира такса, както следва:

1. за стопански улов на рапани	
120 лв.;	

2. за стопански улов на миди и скариди	
360 лв.;	

3. за стопански улов на жаби	
360 лв.;	

4. за стопански улов на други видове 
   освен изброените в т. 1 - 4	
120 лв.	

	Чл. 6.  За издаване дубликат на разрешително за стопански риболов се събира такса в размер 6 лв.

	Чл. 7. За издаване дубликат на документ, удостоверяващ право за извършване на стопански риболов, се събира такса в размер 6 лв.

Раздел II
Такси за издаване и презаверка на билети за любителски риболов

	Чл. 8.  За издаване и презаверка на билет за любителски риболов на физическо лице се събира такса, както следва:

1. на седмичен	
 4 лв.;	

2. на месечен	
8 лв.;	

3. на шестмесечен	
15 лв.;	

4. на годишен	
25 лв.	

	Чл. 9. За издаване дубликат на билет за любителски риболов се събира такса в размер 2,20 лв.

Раздел III
Такси за регистрация на лицата, развъждащи и отглеждащи риба и други водни организми

	Чл. 10. За издаване на документ за регистрация на лице, развъждащо и отглеждащо риба и други водни организми, се събира такса в размер 145 лв.

Раздел IV
Такси за издаване на разрешително за улов на риба и други водни организми с научноизследователски цели
	
	Чл. 11. За издаване на разрешително за улов на риба и други водни организми с научноизследователски цели се събира такса в размер 40 лв.

Раздел V
Такси за услугите, извършвани от Изпълнителната агенция по рибарство и аквакултури

Чл. 12.  За участие в обучение и полагане на изпит за придобиване на правоспособност за извършване на стопански риболов се събира такса в размер 50 лв.

 Чл. 13. За издаване на свидетелство за категоризация на риба и други водни организми се събира такса в размер 96 лв.

 Чл. 14. За вписване в регистъра на центровете за първа продажба на продукти от риболов се събира такса в размер 145 лв.

 Чл. 15. За вписване в регистъра на лицата купувачи при първа продажба на продукти от риболов се събира такса в размер 145 лв.

 Чл. 16. За маркиране на немрежен риболовен уред се събира такса в размер 2,20 лв.

 Чл. 17. За маркиране на мрежен риболовен уред за всеки сектор от него с дължина до 100 м се събира такса в размер 2,20 лв.

    Чл. 18.  (1) За предоставяне на риболовен дневник се събира такса в размер 12 лв.

 (2) За достъп до електронна услуга за попълване на електронен риболовен дневник за период от една година се събира такса в размер 12 лв.

   Чл. 19. (1) За предоставяне на дневник на продажбите по чл. 27, т. 3 от закона се събира такса в размер 12 лв.

 (2) За достъп до електронна услуга за попълване дневник на продажбите по чл. 27, т. 3 от закона за период една година се събира такса в размер 12 лв.

   Чл. 20. (1) За предоставяне на дневник за първа продажба на продукти от риболов се събира такса в размер 12 лв.

	        (2) За достъп до електронна услуга за попълване на дневник за първа продажба на продукти от риболов за период една година се събира такса в размер 12 лв.

  Чл. 21. (1) За предоставяне на дневник с декларации за приемане се събира такса в размер 12 лв.

 (2) За достъп до електронна услуга за попълване на дневник с декларации за приемане за период една година се събира такса в размер 12 лв.

  Чл. 22. За извършване на справка и за издаване на удостоверение се събира такса в размер 2,20 лв.

 Чл. 23. (1) За предоставяне на справка или ограничен достъп до системата за наблюдение и контрол на риболовните кораби се събира такса в размер 2,20 лв.

 (2) Услугата по ал. 1 е достъпна само за корабособственици, чиито плавателни съдове са снабдени с устройства за сателитно проследяване.

  Чл. 24. (1) За предоставяне на електронна справка или достъп до регистрираните в Изпълнителната агенция по рибарство и аквакултури (ИАРА) уловени и разтоварени количества риба и други водни организми с търговска цел се събира такса в размер 4,80 лв. за една сесия.

 (2) Сесия по смисъла на ал. 1 е периодът от идентификация на потребителя до приключване режима на диалог.

 (3) Електронните услуги, осигурявани от ИАРА, се предоставят посредством достъп до интернет страницата на агенцията.

Раздел VI
Ред за заплащане на таксите

Чл. 25. (1) Таксите се заплащат при предявяване на искането за извършване на действието или за издаване на документа.

 (2) Таксите се внасят по банков път по сметка на Изпълнителната агенция по рибарство и аквакултури към министъра на земеделието и продоволствието, в брой или по друг нормативно установен начин.

    ЗАКЛЮЧИТЕЛНА РАЗПОРЕДБА

    Параграф единствен. Тарифата се приема на основание чл. 17а, ал. 4 от Закона за рибарството и аквакултурите и чл. 4, буква "о" от Закона за държавните такси.